EkBass/fiwiki-20250220-pages-articles huggingface dataset:
Dario Gradi

Dario Gradi (s. 8. heinäkuuta 1942 Milano) on italialaissyntyinen englantilainen jalkapallovalmentaja. Gradi on nykyisin Crewe Alexandra FC:n nuorisoakatemian päävalmentaja. Hän oli vuodesta 1983 alkaen Crewen päävalmentajana yhtäjaksoisesti lähes 24 vuoden ja yli 1200 ottelun ajan. Siirtyessään seuran tekniseksi johtajaksi 2007 hän oli pisimpään yhtä seuraa valmentanut manageri Englannissa. == Ura == Italiassa syntynyt Dario Gradi muutti Englantiin 4-vuotiaana. Hän pelasi Sutton Unitedissa ja Tooting & Mitchamissa Englannin alasarjoissa, jonka jälkeen hän lähti opiskelemaan liikunnanopettajaksi. Jalkapallovalmennukseen hän ryhtyi vuonna 1971 Chelsean apulaisvalmentajana. Toimittuaan valmennustehtävissä usean vuoden ajan Gradi valittiin Wimbledonin manageriksi tammikuussa 1977. Hän pysyi Wimbledonissa vuoteen 1981 asti, jolloin hän siirtyi Crystal Palaceen. Kahdeksan kuukauden jälkeen Gradi siirtyi Leyton Orientin nuorten joukkueen valmentajaksi. Gradin huhuttiin siirtyvän Leytonista Barcelonan valmennusryhmään, mutta hänestä tuli 4. sarjatason pohjalla olevan Crewe Alexandran manageri. Ensitöikseen Gradi kehitti seuralle toimivan nuorisojärjestelmän, jonka avulla hän onnistui kehittämään Creweä. Ennen Gradin aikaa Crewe oli viettänyt koko 1900-luvun The Football Leaguen kahdessa alimmassa divisioonassa ja jäänyt viimeiseksi kuudesti vuoden 1946 jälkeen. Gradi nosti Crewen toiseksi korkeimmalle sarjaportaalle, silloiseen 1. divisioonaan, kauden 1996–1997 päätteeksi. Ensimmäisellä kaudella putoajaksi veikattu Crewe sijoittui sijalle 11. Seuraavilla kausilla Crewe taisteli onnistuneesti putoamista vastaan kunnes se vihdoin putosi keväällä 2002. Gradin lähes 24 vuotta kestänyt managerin ura Crewessä päättyi huhtikuussa 2007, kun hän päätti siirtyi seuran johtokuntaan. Gradi palasi päävalmentajaksi Guðjón Þórðarsonin saatua potkut 2009. Gradi erosi marraskuussa 2011 ja siirtyi Crewen nuorisoakatemian johtajaksi. Gradilla on ollut suuri merkitys Crewelle. Hänen luoman nuorisojärjestelmän avulla seura pystyi kehittämään lukuisia huippupelaajia, jotka se myi myöhemmin eteenpäin. Siirroista saaduilla tuloilla on parannettu seuran kotistadionia ja harjoitusolosuhteita, mikä Gradin mielestä on hänen suurin saavutuksensa. Gradin nuorisojärjestelmän kautta on huipulle noussut mm. Danny Murphy, Robbie Savage, Rob Jones, Geoff Thomas, Neil Lennon, Dean Ashton ja David Platt. == Kunnianosoitukset == Englannin kuningatar on nimittänyt Gradin Brittiläisen imperiumin jäseneksi (MBE). Hänet on myös valittu englantilaisen jalkapalloilun Hall of Fameen vuonna 2004 ja Loughborough'n yliopiston kunniatohtoriksi 2003. == Lähteet == == Aiheesta muualla == * Gradin valmennusura Soccerbase.com:ssa Luokka:Englantilaiset jalkapallovalmentajat Luokka:Vuonna 1942 syntyneet Luokka:Elävät henkilöt
Ring Magazinen luettelo 80 parhaasta nyrkkeilijästä viimeisten 80 vuoden
aikana

Vuonna 2002 Ring Magazine teki julkaisun 80 vuoden ilmestymisen kunniaksi luettelon 80 parhaasta nyrkkeilijästä viimeisen 80 vuoden aikana. Tämä on lista näistä nimetyistä 80 parhaasta nyrkkeilijästä viimeisten 80 vuoden aikana. #Sugar Ray Robinson #Henry Armstrong #Muhammad Ali #Joe Louis #Roberto Duran #Willie Pep #Harry Greb #Benny Leonard #Sugar Ray Leonard #Pernell Whitaker #Carlos Monzón #Rocky Marciano #Ezzard Charles #Archie Moore #Sandy Saddler #Jack Dempsey #Marvin Hagler #Julio César Chávez #Eder Jofre #Alexis Arguello #Barney Ross #Evander Holyfield #Ike Williams #Salvador Sánchez #George Foreman #Kid Gavilan #Larry Holmes #Mickey Walker #Ruben Olivares #Gene Tunney #Dick Tiger #Fighting Harada #Emile Griffith #Tony Canzoneri #Aaron Pryor #Pascual Perez #Miguel Canto #Manuel Ortiz #Charley Burley #Carmen Basilio #Michael Spinks #Joe Frazier #Khaosai Galaxy #Roy Jones, Jr. #Tiger Flowers #Panama Al Brown #Kid Chocolate #Joe Brown #Tommy Loughran #Bernard Hopkins #Felix Trinidad #Jake LaMotta #Lennox Lewis #Wilfredo Gómez #Bob Foster #Jose Napoles #Billy Conn #Jimmy McLarnin #Pancho Villa #Carlos Ortiz #Bob Montgomery #Freddie Miller #Benny Lynch #Beau Jack #Azumah Nelson #Eusebio Pedroza #Thomas Hearns #Wilfred Benitez #Antonio Cervantes #Ricardo Lopez #Sonny Liston #Mike Tyson #Vicente Saldivar #Gene Fullmer #Oscar de la Hoya #Carlos Zarate #Marcel Cerdan #Flash Elorde #Mike McCallum #Harold Johnson Luokka:Nyrkkeily
George DelHoyo

George DelHoyo (syntynyt 23. marraskuuta 1953 Canelones, Uruguay) on yhdysvaltalainen näyttelijä ja ääninäyttelijä. Hänet tunnetaan myös nimillä George DeLoy, George Del Hoyo, George Delhoyo ja George Deloy. George DelHoyo tunnetaan usein mainosäänenä ja ääninäyttelijänä. Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Boksburg

Boksburg on kaupunki Etelä-Afrikassa Gautengin provinssissa, Johannesburgin itäpuolella. Vuonna 2001 siellä oli noin 158 650 asukasta.Maailman suurimmat kaupungit 06 Tilastokeskus Boksburg on vanha kaivoskaupunki ja postivaunuasema. Sieltä löydettiin kultaa vuonna 1887. Kaupunki sai nimensä Etelä-Afrikan senaikaisen ulkoministerin, Edward Bokin mukaan. == Lähteet == == Aiheesta muualla == Luokka:Gautengin kaupungit
Bruno Lucander

Bruno Otto Lucander (5. huhtikuuta 1882 Helsinki – 10. elokuuta 1929) oli suomalainen toimitusjohtaja, konsuli ja Aero Oy:n (nykyinen Finnair) perustaja. Lucanderin vanhemmat olivat pankinjohtaja Otto Lucander ja Alexandra Weckström. Hän pääsi ylioppilaaksi 1902 ja kävi Lyypekin kauppakorkeakoulua 1902–1904. Lucander oli Pohjoismaiden Osakepankin palveluksessa pankin pääkonttorin virkailijana 1904–1906, Hangon konttorin apulaisjohtajana 1906–1910, Porin konttorin johtajana 1910–1913 sekä pääkonttorissa apulaisosastopäällikkönä ja prokuristina 1913–1916. Hän toimi sen jälkeen Turun Osakepankin Helsingin konttorin arvopaperiosastonjohtajana 1916, toiminimi Lars Krogiuksen prokuristina 1916–1917 ja Suomen speditiokeskuksen (Suomen Välityskeskus Oy) toimitusjohtajana 1918–1924. Lucander oli Aero Oy:n toimitusjohtajana 1924–1929. Lucander perusti Aero Oy:n 12. syyskuuta 1923 yhdessä Gustaf Snellmanin ja Fritiof Åhmanin kanssa everstiluutnantti Arne Somersalon toimiessa yhtiön teknillisenä neuvonantajana. Uusi yhtiö sai ensimmäisen Junkers F 13 D-335 koneensa 14. maaliskuuta 1924 ja ensimmäinen lento tapahtui 20. maaliskuuta Helsingistä Tallinnaan. Aero Oy toimi Katajanokalta käsin jossa sillä oli pieni vesilentoterminaali. Säännölliset lennot Helsingin ja Tukholman välillä aloitettiin 2. kesäkuuta 1924 ja toukokuussa 1927 aloitettiin liikenne Turku- Tukholma reitillä Turun Ruissalosta käsin. Lucanderin aikana Aero hankki 7 Junkers-konetta. Koneissa käytettiin kesäkaudella kellukkeita ja talvella suksia sillä maakentiltä alettiin liikennöidä vasta vuodesta 1935 jolloin Turun Artukaisten lentoasema avattiin. == Lähteet == * Wikiaineisto: Kuka kukin oli 1961 * Finnair-konserni: historiaa Luokka:Suomalaiset yritysjohtajat Luokka:Vuonna 1882 syntyneet Luokka:Vuonna 1929 kuolleet
Sälinkään kartano

Sälinkään kartano sijaitsee Mäntsälän Sälinkään kylässä Kilpijärven rannalla. Kartanon historia alkaa vuodesta 1606, kun Ruotsin kuningas Kaarle IX lahjoitti ratsumestari Henrik Wreden leskelle Gertrud von Ungernille tiloja Sälinkään alueelta. Henrik Wrede oli pelastanut Kaarle IX:n hengen 1605 Kirkholman taistelussa, jossa hän itse kaatui. Wrede-suku omisti Sälinkään vuoteen 1730 saakka, jolloin kartano siirtyi avioliiton kautta de la Gardien suvulle. Vuodesta 1805 kartano kuului Linnaisten kartanon omistaneelle Hans Henrik Stjernvallille, joka myi kartanon edelleen 1810 Henrik Johan Sohlbergille. Sohlberg rakennutti luultavasti 1830-luvulla kartanon nykyisen päärakennuksen. Kartano oli sitten eri omistajien hallussa. Emil Penzin omisti sen 1891–1903 ja Feodor Arsenjevits Terichoff 1903-1909. Terichoffin aikana kartanossa oli vuonna 1906 torpparilakko, joka johti useisiin torppareiden häätöihin. Nämä häädöt kumottiin kuitenkin syksyllä 1909 hovioikeuden päätöksellä. Terichoff myi kartanon puutavarayhtiö Aug. Eklöfille. Sälinkään kartanoon kuului yli sata torppaa. Jo 1910-luvulla kymmenen torppaa myytiin itsenäisiksi pientiloiksi ja vuonna 1914 valtio osti 44 tilaa tilattoman väestön lainarahaston varoilla. Nämä tilat luovutettiin aluksi vuokratiloiksi, mutta vuonna 1927 vuokraajat saivat ostaa ne omakseen. Torppien itsenäistymisen jälkeen kartanoon jäi vielä 2 032 hehtaaria maata. Vuoden 1940 pika-asutuslain ja vuoden 1945 maanhankintalain seurauksena lähes kaikki kartanon maat luovutettiin siirtoväen ja rintamamiesten asuttamiseen. Kartanon päärakennus puistoineen siirtyi Mäntsälän kunnalle ja sinne sijoitettiin Karjalasta evakkoon joutunut Uudenkirkon lastenkoti, joka muutettiin vuonna 1946 Mäntsälän lastenkodiksi. Lastenkoti toimi kartanon tiloissa vuoteen 1976 saakka. Vuonna 1978 Mäntsälän kunta luovutti kartanon Sälinkään kyläläisten perustaman Sälinkään kartanoseura ry:n käyttöön 50 vuoden ajaksi yhden markan vuosivuokralla. Kartanossa toimii nykyisin 150-paikkainen kartanoravintola ja siellä järjestetään myös kokouksia ja juhlatilaisuuksia sekä erilaisia tapahtumia kuten jokasyksyiset Torpparihulinat-markkinat. Kartanon pihalla sijaitsee 1983 pystytetty torpparimuistomerkki, johon on koottu kiviä 124 kartanon entisen kartanon torpan pihamailta. == Lähteet == * Sälinkään kartanon sivut: kartanon historiaa * Mäntsälän kartanoita == Aiheesta muualla == * Sälinkään kartanon sivut Luokka:Mäntsälän kartanot Luokka:Suomen 1800-luvulla rakennetut rakennukset ja rakennelmat
Amïr Haj Massaoud

Amïr Haj Massaoud (, s. 8. helmikuuta 1981) on tunisialainen jalkapalloilija, pelipaikaltaan puolustaja. Hän pelaa Tunisian pääsarjassa Club Africainia. ==Ura== Haj Massaoudin ura alkoi Sfaxienissa kaudella 2001–2002, jonka jälkeen hän on pelannut joukkueessa yhdeksän kauden ajan. Puolustajan roolissa pelaava Haj Massaoud on noussut myös muutaman kauden jälkeen CS Sfaxienin kapteeniksi ja auttanut joukkuettaan voittamaan muun muassa Tunisian liigacupin, Tunisian cupin, sekä Tunisian liigamestaruuden kaudella 2004–2005. Haj Massaoud edusti kaudella 2010–2011 Stade Tunisienia, jossa hän pelasi yhdeksän ottelua, tehden niissä kaksi maalia. Syksyllä 2011 Haj Massaoud siirtyi Club Africainiin. ===Maajoukkueessa=== Maajoukkueessa Haj Massaoud pelasi ensimmäiset ottelunsa vuonna 2005 ja oli samana vuonna mukana Maanosaliittojen cupissa, Saksassa, jossa hän pelasi yhdessä ottelussa. Yhteensä Haj Massaoud on pelannut seitsemän ottelua. == Saavutukset == * Tunisian-mestaruus: 2005 * Tunisian cup: 2004, 2009 **Hopeaa: 2010 * Arabian Mestarien liiga: 2004 * Tunisian liigacup: 2003 == Lähteet == * National Football Teams * Amïr Haj Massaoud Weltssballissa * Amïr Haj Massaoud Kawarji.comissa Luokka:Tunisialaiset jalkapalloilijat Luokka:Vuonna 1981 syntyneet Luokka:Elävät henkilöt
Kumba

Kumba on kaupunki Kamerunin lounaisprovinssissa. Vuonna 2001 siellä oli noin 125 600 asukasta.Maailman suurimmat kaupungit 06 Tilastokeskus Kumballa on hyvät liikenneyhteydet rauta- ja maantietä pitkin. Se on kauppapaikka, jossa myydään ja jalostetaan lähiseudun maataloustuotteita: palmuöljyä, kumia, teetä, banaaneita ja kaakaota. Kaakao on merkittävin vientituote. Kaupunki on perustettu 1857 Kamerunvuoren rinteille lähelle paikkaa, jossa Limbejoki laskee Ambasinlahteen. Siitä on kehittynyt ranta- ja luontolomakohde. Alueella on paljon vesiputouksia sekä kraatterijärvi Barombi Mbo. == Lähteet == Luokka:Kamerunin kaupungit
Johannes van Damme

Johannes van Damme (1. kesäkuuta 1935 Middelburg – 23. syyskuuta 1994 Singapore) oli hollantilainen insinööri. Van Damme jäi Singaporessa syyskuussa 1991 kiinni lähes 4,5 kilogramman suuruisen heroiinilastin salakuljetuksesta. Vuonna 1975 säädetyn lain mukaan kuolemanrangaistus on Singaporessa pakollinen seuraamus, jos henkilön hallusta tavataan tietty määrä huumausainetta. Heroiinin osalta kuolemantuomioon riittää 14 grammaa. Lukuisista vetoomuksista huolimatta van Damme hirtettiin Changin vankilassa syyskuussa 1994. 59-vuotiaana kuollut van Damme on ensimmäinen Singaporessa huumerikoksesta teloitettu länsimaalainen. ==Katso myös== * Van Tuong Nguyen ==Lähteet== * Helsingin Sanomat – Ulkomaat – 23.9.1994 – Singapore aikoo hirttää hollantilaisen huumemiehen * Helsingin Sanomat – Ulkomaat – 24.9.1994 – Huumerikoksesta tuomittu hollantilainen mies hirtettiin Singaporessa Luokka:Huumerikoksista teloitetut Luokka:Alankomaalaiset rikolliset Luokka:Vuonna 1935 syntyneet Luokka:Vuonna 1994 kuolleet
Substance 1977–1980

Substance 1977–1980 (tai lyhyesti Substance) on vuosina 1976–1980 toimineen brittiläisen rock-yhtyeen Joy Divisionin vuonna 1988 julkaistu singlekokoelma. Mitään kokoelman raidoista ei ole julkaistu yhtyeen varsinaisilla studioalbumeilla paitsi ”She’s Lost Control” albumilla Unknown Pleasures. Kokoelma julkaistiin suurimmiksi osin sen takia koska monet yhtyeen singlejulkaisujen kappaleet eivät päätyneet yhtyeen studioalbumeille, vaikka monet nousivat klassikoiksi ja ”Love Will Tear Us Apart” oli yhtyeen ainut varsinainen hitti. Alkuperäinen vuonna 1988 julkaistu vinyyliversio sisälsi kymmenen kappaletta kun taas pari vuotta myöhemmin julkaistu versio sisälsi vinyyliversion kappalelistan lisäksi kuusi muuta kappaletta. ==Kappalelista== #Warsaw #*EP:ltä An Ideal for Living 1978 #Leaders of Men #*EP:ltä An Ideal for Living 1978 #Digital #*Albumilta Still 1981 #Autosuggestion #*Aiemmin ennenjulkaisematon studioraita #*Nauhoitettu 1979 #Transmission #*Singleltä Transimission 1979) #She's Lost Control #*Albumilta Unknown Pleasures 1979 #*Singleltä Atmosphere 1980 #Incubation #*Singleltä Komakino 1980 #Dead Souls #*Singleltä Licht und Blindheit 1980 #Atmosphere #*Singleiltä Licht und Blindheit 1980 ja Atmosphere 1980) #Love Will Tear Us Apart #*Singleltä Love Will Tear Us Apart 1980 ===CD version muut kappaleet=== *No Love Lost (An Ideal for Living EP 1978) *Failures (An Ideal for Living EP 1978) *Glass (albumilta Still 1981) *From Safety to Where...? (ennenjulkaisematon) *Novelty (Transmission-singlen b-puoli 1979) *Komakino (samannimisen singlen a-puoli 1980) *These Days (Love Will Tear Us Apart singlen b-puoli 1980) Luokka:Vuoden 1988 kokoelma-albumit Luokka:Joy Divisionin albumit
Esa Aho

Esa Aho (25. helmikuuta 1911 Rovaniemi – 19. helmikuuta 2000 Turku) oli suomalainen professori ja apteekkari. Hän toimi suomalaisen lääketeollisuuden uranuurtajana 1940-luvulta alkaen. Aho kirjoitti ylioppilaaksi Torniossa vuonna 1930 ja suoritti proviisorin ja filosofian kandidaatin tutkinnot Helsingin yliopistossa vuonna 1944. Filosofian tohtoriksi hän väitteli Turun yliopistossa vuonna 1958. Jatkosodan päätyttyä Esa Aho siirtyi Huhtamäki- yhtymän palvelukseen ja sai tehtäväkseen selvittää lääkkeiden ja lääkkeenomaisten valmisteiden tuotantomahdollisuuksia. Tämän seurauksena Huhtamäki perusti vuonna 1946 lääketehdas Leiraksen, jonka johtajana Aho toimi vuoteen 1962 ja vielä tieteellisenä johtajana vuoteen 1974. Ahon johdolla Leiras toi suomalaiseen lääketeollisuuteen muun muassa infuusioliuokset ja lääkeaineiden synteettisen valmistuksen. Esa Aholle myönnettiin professorin arvo vuonna 1971. Hän toimi Huhtamäki-yhtymän ja Lääketukku Oy:n hallituksissa parikymmentä vuotta sekä Kemian keskusliiton hallituksessa kymmenen vuotta. Hän toimi myös lääkintöhallituksen pysyvänä asiantuntijana. Hänelle myönnettiin Turun Martin apteekin apteekkioikeudet vuonna 1960 ja hän toimi sen apteekkarina vuoteen 1988 saakka. Teatteriharrastuksen ansioistaan hänet nimitettiin Turun Teatterikerhon kunniajäseneksi. ==Lähteet== * Luokka:Suomalaiset yritysjohtajat Luokka:Vuonna 1911 syntyneet Luokka:Vuonna 2000 kuolleet
Nkongsamba

Nkongsamba on kaupunki Kamerunin länsiosassa. Vuonna 2001 siellä oli noin 110 600 asukasta.Maailman suurimmat kaupungit 06 Tilastokeskus Nkongsamba sijaitsee kahden vuoren välisessä laaksossa, ja nuo vuoret ovat Manengouba (2 396 m) ja Nlonako. Kaupunki on kauppapaikka, jossa myydään ja jalostetaan lähiseudun maataloustuotteita – palmuöljyä, banaaneita ja kahvia. Saksalaiset rakensivat Nkongsambasta rautatieyhteyden Doualaan, jonka satamaan kuljetettiin maataloustuotteita, etenkin kahvia. Rata valmistui 1911, eikä se ole enää käytössä, mutta reitillä kulkee nyt uusi rata.Cameroon Tour == Lähteet == == Aiheesta muualla == Luokka:Kamerunin kaupungit
Koaservaatti

Koaservaatti on proteiinista, nukleiinihaposta tai polysakkaridista veteen syntynyt pisaramainen molekyylikasauma. Koaservaatit syntyvät viileässä vedessä itsestään. Proteonoideista koostuvaa pallomaista koaservaattia sanotaan mikropalloksiMonterey Peninsula College pdf-tiedosto. Mikropallolla on ympärillään valikoiva kalvoWinnipegin yliopisto . Koaserveetteja ja lipideistä koostuvia liposomeja on monesti pidetty elämän synnyn alkuna, mutta varmaa tämä ei ole. Koaseervaatit eivät kasaa pieniä molekyylejä, jotka ovat elämän raaka-aineitaBogen, Biologia. == Katso myös == *Miselli *Liposomi ==Lähteet== Luokka:Biokemia Luokka:Elämän synty Luokka:Kolloidikemia
Sébastien Squillaci

Sébastien Squillaci (s. 11. elokuuta 1980 Toulon, Ranska) on ranskalainen jalkapalloilija. Hän edustaa tällä hetkellä Ranskan pääsarjassa pelaavaa SC Bastiaa ja on pelipaikaltaan keskuspuolustaja. == Ura == Sébastien Squillaci aloitti uransa paikallisjoukkue Sporting Toulonista, ennen kuin siirtyi Monacoon. Vuonna 2000 Claude Puel, silloinen Monacon valmentaja, päätti lainata Squillacin Ajaccioon. Siellä hän nousi yhdeksi joukkueen luottopelaajista. Didier Deschampsista tuli vuonna 2001 Monacon uusi päävalmentaja ja Squillaci päätti palata Monacoon vuonna 2002. Ensimmäisenä täytenä kautenaan Monacossa, hän nousi ykköspuolustajaksi ja oli joukkueensa yksi tärkeimmistä pelaajista. AS Monaco oli sillä kaudella toinen pääsarjassa ja voitti Ranskan liigacupin. Euroopassa hän teki läpimurtonsa seuraavalla kaudella, kun Monaco eteni aina Mestarien liigan-loppuotteluun saakka. Squillaci teki ratkaisevan vierasmaalin pudotuspeleissä Real Madridia vastaan, jonka ansiosta Monaco selvisi jatkoon. Monaco kohtasi loppuottelussa Porton, jolle se hävisi 0–3 lukemin. Deschampsin lähdön jälkeen Monacon menestys laski ja Squillaci päätti vaihtaa seuraa. Hänellä oli useita vaihtojaehtoja, kunnes hän siirtyi neljän vuoden sopimuksella Olympique Lyonnaisiin. Vaihtokaupassa Lyonista Sylvain Monsoreau siirtyi Monacoon. Hän pelasi Lyonissa ensimmäisen ottelunsa brasilialaispuolustaja Crisin rinnalla. Lyon voitti pääsarjamestaruuden ylivoimaisesti, kun sillä oli kauden päätyttyä 17 pisteen ero toiseksi jääneen joukkueen kanssa . 15\. heinäkuuta 2008 Lyon hyväksyi 6 miljoonan euron tarjouksen ja Squillaci siirtyi kolmen vuoden sopimuksella Sevillaan. Hän pelasi joukkueessa kahden kauden ajan, joista jälkimmäisellä joukkue voitti Copa del Reyn. Otteluita tänä aikana kertyi 49 ja niissä syntyi yksi maali. 22\. elokuuta 2010 sevillalaisseura ilmoitti hyväksyneensä Arsenalin tekemän tarjouksen Squillacista. Hän siirtyi seuraan 6,5 miljoonan punnan siirtosummalla Sevilla Defender Sebastien Squillaci Set For Medical At Arsenal On Monday Ahead Of £6.5m Transfer Goal. Viitattu 23.8.2010. Squillacin ura Arsenalissa ei kuitenkaan ottanut tuulta alleen. Debyyttikaudellaan hän pelasi 22 liigaottelussa, mutta ei vakuuttanut otteillaan. Seuran hankittua Per Mertesackerin ja Laurent Koscielnyn, putosi Squillaci pelaavan kokoonpanon ulkopuolelle. Lopulta seura ilmoitti, että Squillacin sopimus puretaan kesällä 2013. Arsenal to release Andrey Arshavin, Denilson and Sebastien Squillaci Sky Sports. Viitattu 9.8.2013. Heinäkuussa hän teki 1+1-vuotisen sopimuksen SC Bastian kanssa. Officiel : Squillaci à Bastia Eurosport. Viitattu 9.8.2013. === Maajoukkue === Squillaci teki debyyttinsä Ranskan maajoukkueeseen ystävyysottelussa Bosnia ja Hertsegovinaa vastaan. Hän on edustanut Ranskaa kaksissa arvokilpailuissa, vuosien 2008 EM-kilpailuissa ja 2010 MM- kilpailuissa. == Saavutukset == * Ligue 1: 2007, 2008 * Ligue 2: 2002 * Ranskan liigacup: 2003 * Trophée des Champions: 2006 * Copa del Rey: 2010 == Lähteet == == Aiheesta muualla == * Tilastot BDFutbol-sivustolla Luokka:Ranskalaiset jalkapalloilijat Luokka:Vuonna 1980 syntyneet Luokka:Elävät henkilöt
Proteiinimaailma

Proteiinimaailma (, PIW) on elämän alkuperään liittyvä hypoteesi, jonka mukaan proteiinit syntyivät ennen geenejä. Teoreettiset ja kokeelliset löydöt ovat osoittaneet, että nukleiinihapot ja sokerit olisivat voineet syntetisoitua prebioottisissa olosuhteissa. Ensimmäinen informaatiomolekyyli olisi saattanut olla itseään monistava proteiini. Proteiinimaailmaa tukee ajatus, että monien, joskaan ei kaikkien elämään liittyvien aminohappojen tuotanto on onnistunut laboratoriossa, samoin on tuotettu lyhyitä, mutta järjestymättömiä oligopeptidejä. Proteiinit ovat aminohapoista koostuvia pitkiä peptidiketjuja, jotka monesti toimivat solussa entsyymeinä. Proteiinimaailmaa tukee myös se, että on vaikea selittää DNA:n syntyä suoraan elottomasta luonnosta ilman entsyymejä. Monet tutkijat kuitenkin ajattelevat, että RNA-maailma edelsi proteiineja. == Katso myös == * Rauta-rikkimaailma * Alaniinimaailma == Lähteet == ==Aiheesta muualla== * * * * Luokka:Elämän synty
PSR B1620-26

PSR B1620-26 on kaksoistähtijärjestelmä Skorpionin tähdistössä, jonka tähdistä toinen on pulsari ja toinen valkoinen kääpiö. Se sijaitsee 12 400 valovuoden päässä Messier 4:n tähtijoukossa. Siltä on löydetty eksoplaneetta PSR B1620-26 b. == Lähteet == == Aiheesta muualla == * * Luokka:Kaksoistähdet Luokka:Pulsarit Luokka:Valkoiset kääpiöt
Reino Lukander

thumb|125px|Loimaan Kaupunginkirkko ja kellotorni, Lukanderin työ vuodelta 1973. Reino Lukander (17. marraskuuta 1930 Salo – 18. helmikuuta 2000 Turku) oli suomalainen arkkitehti, jonka suunnittelemien rakennusten lukumäärä on huomattava. Lukander kirjoitti ylioppilaaksi Salon yhteislyseosta vuonna 1951 ja valmistui arkkitehdiksi Teknillisestä korkeakoulusta vuonna 1960. Hän pääsi arkkitehtitoimisto Olli Vahtera Ky:n palvelukseen. Viisi vuotta myöhemmin hän sai arkkitehtikilpailun tuloksena suunniteltavakseen Perniön kansalaiskoulun ja kirjaston sekä pääsi osakkaaksi perustettuun Arkkitehtitoimisto Lukander & Vahteraan. Lukanderin suunnittelemia kirkollisia rakennuksia ovat muun muassa Loimaan Kaupunginkirkko, Naantalissa Hakapellon siunauskappeli ja Naantalin seurakuntatalon luonnosvaihe. Hänen suunnittelemiaan koulurakennuksia ovat muun muassa Loimaan kauppaoppilaitos, Uudenkaupungin kauppaoppilaitos ja Turun kauppaoppilaitos, Turun Rieskalähteen koulu, Rauman lyseo, Uudenkaupungin Pohitullin koulu, Kaarinan Hovirinnan koulu sekä Turussa Peltolan ammattikoulu. Hän suunnitteli myös useita rivi- ja kerrostaloalueita, esimerkiksi Naantalin Karvetin kerrostaloalueen ja Meri-Naantalin asuintaloalueen. ==Lähteet== Luokka:Suomalaiset arkkitehdit Luokka:Vuonna 1930 syntyneet Luokka:Vuonna 2000 kuolleet
Peter Larsson (hiihtäjä)

Peter Larsson (s. 10. marraskuuta 1978 Luleå) on entinen ruotsalainen maastohiihtäjä, joka keskittyi sprinttihiihtoon. Hän edusti seuratasolla Hudiksvalls IF:tä. Larsson osallistui sprinttiin vuoden 2006 talviolympialaisissa Torinossa, jossa sijoitus oli kolmastoista. Val di Fiemmen MM-kilpailuissa 2003 hän sijoittui seitsemänneksitoista sprintissä. Ruotsin mestaruuskilpailuissa hän on saavuttanut yhden hopea- ja pronssimitalin. Ensimmäiseen maailmancup-kilpailuunsa Larsson osallistui joulukuussa 1999. Düsseldorfin kuninkaaksikin kutsuttu Larsson voitti kuusi maailmancupin osakilpailua, joista kaikki Düsseldorfissa. Voitoista neljä oli henkilökohtaisella matkalla ja kaksi parisprintissä. Henkilökohtaisilla matkoilla hän sijoittui neljä kertaa toiseksi ja kerran kolmanneksi sekä parisprintissä kerran toiseksi. Hän sijoittui sprintticupissa neljänneksi kaudella 2005–2006 ja viidenneksi kaudella 2003–2004. Larsson lopetti uransa vuonna 2009. == Lähteet == * Luokka:Ruotsalaiset maastohiihtäjät Luokka:Vuonna 1978 syntyneet Luokka:Elävät henkilöt
Matti Geschonneck

Matti Geschonneck (s. 8. toukokuuta 1952 Potsdam, Brandenburg, Itä-Saksa) on saksalainen ohjaaja. Hänen tunnetuimpia ohjauksiaan ovat Duell in der Nacht (2007), Silberhochzeit (2006), Die Nachrichten (2005), Mord am Meer (2005), Die Mutter (2002), Jenseits der Liebe (2001), Ganz unten, ganz oben (1999), Der Rosenmörder (1998), Reise in die Nacht (1998), Angst hat eine kalte Hand (1996) ja televisiosarja Stolberg, jota Geschonneck on ohjannut vuodesta 2006. Hän opiskeli Eisenstein-insitituutissa Moskovassa. Geschonneck elää yhdessä Eva-Marie Hagenin kanssa. == Palkinnot == * German Television Award (2006) * Adolf Grimme Award (2006) * Bavarian TV Award (2003, 2006) * Teleplay Award (2005) * Magnolia Award (1998) * Special Award (1996) == Ehdokkuudet == * 3Sat audience Award (2005, 2001, 2000) * German Television Award (2008, 2005) * Goldene Kamera (2006) * Golden Lion (1998) == Aiheesta muualla == * Matti Geschonneck IMDb:ssä * Matti Geschonneckin sivusto Luokka:Saksalaiset elokuvaohjaajat Luokka:Vuonna 1952 syntyneet Luokka:Elävät henkilöt
Jason Kapono

thumb|right|Jason Kapono Jason Alan Kapono (s. 4. helmikuuta 1981) on yhdysvaltalainen, uransa lopettanut koripalloilija. Kalifornian yliopistosta Los Angelesista (UCLA) päästyään hän sai NBA-varauksensa Cleveland Cavaliersin valitsemana. Hänen ammattilaisseurojaan ovat lisäksi olleet Charlotte Bobcats, Miami Heat, Toronto Raptors, Philadelphia 76ers ja Los Angeles Lakers. Miamin joukkueessa hän voitti NBA:n mestaruuden vuonna 2006. Kaudella 2012–2013 hän pelasi Kreikassa Panathinaikosin joukkueessa. Kapono voitti vuosina 2007 ja 2008 NBA:n kolmen pisteen heittokilpailun, ja on NBA:n kaikkien aikojen tarkimpia kolmen pisteen heittäjiä yhdessä Steve Kerrin, Hubert Davisin, Stephen Curryn ja Dražen Petrovićin kanssa.All Time Leaders: Three Point Field Goal Percentage == Lähteet == == Aiheesta muualla == * NBA.com: Jason Kapono Bio Page * Basketball-reference.com: Jason Kapono Statistics Luokka:Yhdysvaltalaiset koripalloilijat Luokka:Vuonna 1981 syntyneet Luokka:Elävät henkilöt
Maroua

Maroua on kaupunki Kamerunin pohjoisosassa. Vuonna 2004 siellä oli noin 297 600 asukasta.Maailman suurimmat kaupungit 06 Tilastokeskus Marouassa tuotetaan puuvillaa. Siellä on lentokenttä ja maatalousalan oppilaitos. Kaupungin pohjoispuolella on Wazan kansallispuisto. Etelässä on sotilastukikohta. Sufilaisuus on alueen valtauskonto. Maroua sijaitsee Kaliao-joen varressa, mutta joki kuivuu vuosittain kuivan kauden aikana, jolloin lämpötila voi nousta 50 °C lukemiin.Maroua Cameroon Tour == Lähteet == == Aiheesta muualla == Luokka:Kamerunin kaupungit
Marcus Banks

Arthur LeMarcus Banks III (s. 19. marraskuuta 1981) on yhdysvaltalainen koripalloilija, joka pelaa NBA:ssa Toronto Raptorsin joukkueessa. Hänen yliopistoinaan olivat Dixie State College of Utah sekä Nevadan yliopisto Las Vegasissa. Ammattilaisura NBA:issa alkoi vuonna 2003. Varauksen teki Memphis Grizzlies, mutta seuroina ovat varsinaisesti olleet Boston Celtics, Minnesota Timberwolves, Phoenix Suns ja Miami Heat. == Lähteet == * NBA.com: Marcus Banks Bio Page * Basketball-reference.com: Marcus Banks Statistics === Viitteet === Luokka:Yhdysvaltalaiset koripalloilijat Luokka:Vuonna 1981 syntyneet Luokka:Elävät henkilöt
John Konrads

John Konrads, (alkuperäiseltä nimeltään Janis Konrads, 21. toukokuuta 1942 Riika, Latvia – 25. huhtikuuta 2021 Sydney, Australia) oli australialainen uimari ja olympiavoittaja. Latviassa syntynyt ja Australiaan lapsena muuttanut John Konrads voitti Rooman 1960 olympialaisten 1 500 metrin vapaauinnissa kultaa ajalla 17.19,6. Hänen nimissään oli tuolloin myös lajin maailmanennätys 17.11,0. Pronssia hän sai 400 metrin vapaauinnissa ja 4 × 200 metrin vapaauintiviestissä. Hän teki uintiurallaan 26 maailmanennätystä. John Konradsin sisar Ilsa Konrads on myös uinnin olympiamitalisti ja yhdentoista maailmanennätyksen haltija. == Lähteet == * * ===Viitteet=== Luokka:Australialaiset uimarit Luokka:Australialaiset olympiavoittajat Luokka:Vuonna 1942 syntyneet Luokka:Vuonna 2021 kuolleet
Kauhajoki (joki)

Kauhajoki (myös Hyypänjoki) on Kauhajoella ja Kurikassa virtaava 73 kilometriä pitkä joki. Joki on yksi Kyrönjoen kolmesta päähaarasta Seinäjoen ja Jalasjoen ohella. Joki kuuluu Kauhajoen vesistöalueeseen ja Kauhajoen valuma-alueeseen. Kauhajoen alkulähteet sijaitsevat Lauhanvuoren alueella Kauhajoen ja Isojoen rajalla. Ylempänä Kauhajoki tunnetaan nimellä Hyypänjoki. Kauhajoen kaupungin keskustan jälkeen, Aronkylässä Kauhajokeen yhtyvät Kainastonjoki ja Ikkelänjoki. Kauhajoen ja Jalasjoen yhtyessä Kurikassa, alkaa varsinainen Kyrönjoen pääuoma.Vesiensuojelu Kyrönjoen pääuoman vedestä poiketen Kauhajoen vesi ei ole yhtä tummaa. Veden happamuus pysyy tavallisesti välillä 5,5–7,5. Joessa on tavattu haukia, ahvenia, pikkunahkiaisia, kivisimppuja, mateita ja purotaimenia. Jokeen on lisäksi istutettu purotaimenia. Kauhajoella harjoitetaan muun muassa perho- ja uistinkalastusta. Viime vuosien aikana Kauhajoen keskustassa ja Hyypänjokilaaksossa on havaittu joen kasvavan umpeen, veden virtaaman olevan olematonta ja kortteikot ovat lisääntyneet. Syitä tähän on monia, mutta esimerkiksi patojen vaikutus, kuivat kesät sekä ojitukset ovat oleellisimpia. Myös Hyypässä sijaitsevan Pahalähteen vedenotto on yksi mahdollinen syy. Kesäisin Hyypänjokilaaksossa joessa on alkanut olla vettä vain hyvin vähän vedenoton alettua. Lisäksi virtaamasuuntaa ei aina edes voi havaita. Myös joenuoma on pienentynyt ja haukia on saapunut taimenten asuinsijoille. == Lähteet == == Aiheesta muualla == Luokka:Kyrönjoen vesistö Luokka:Kauhajoen joet Luokka:Kurikan joet
Peter Keglevic

Peter Keglevic (s. 1950 Salzburg, Salzburg, Itävalta) on alun perin itävaltalainen ohjaaja. Hänen tunnetumpia elokuviaan ovat Die Tanz mit dem Teufel (2002) ja Du bist nicht allein – Die Roy Black story. Lisäksi Keglevic on ohjannut tv-sarjaa Stolberg ja kaksi Martin Beck -elokuvaa, Polismördaren (1994) ja Stockholm Marathon (1994). == Palkinnot == * Adolf Grimme Award (2002) * Bavarian Tv Award (2002) * German Television Award (2002) * Best Fiction Program (2001) * Golden Lion (1997) == Ehdokkuudet == * German Television Award (2002) == Aiheesta muualla == * Peter Keglevic Imdb:ssä Luokka:Saksalaiset elokuvaohjaajat Luokka:Vuonna 1950 syntyneet Luokka:Elävät henkilöt
Gus Williams

thumb|Gus Williams vuonna 1981. Gus Williams (10. lokakuuta 1953 – 15. tammikuuta 2025) oli yhdysvaltalainen koripalloilija. Hän pelasi ensin Etelä- Kalifornian yliopiston joukkueessa ja sitten NBA-tasolla vuosina 1975–1987. Ammattilaisseurana oli pisimpään Seattle SuperSonics; lisäksi hän pelasi Golden State Warriorsissa, Washington Bulletsissa ja Atlanta Hawksissa. Williams osallistui kahteen NBA:n tähdistöotteluun. Seattle SuperSonics jäädytti hänen pelipaitansa numeron (#1) vuonna 2004.About Gus == Lähteet == == Aiheesta muualla == * Basketball-reference.com: Gus Williams Statistics * NBA.com: Gus Williams Summary Luokka:Yhdysvaltalaiset koripalloilijat Luokka:Vuonna 1953 syntyneet Luokka:Vuonna 2025 kuolleet
Ilsa Konrads

Ilsa Konrads (s. 29. maaliskuuta 1944 Riika, Latvia) on entinen australialainen uimari ja olympiamitalisti. Latviassa syntynyt ja Australiaan lapsena muuttanut Ilsa Konrads saavutti Rooman 1960 olympialaisten 4 × 100 metrin vapaauintiviestissä hopeaa ajalla 4.11,3. Hän ui Australian joukkueessa viestin toisen osuuden. Rooman kisojen henkilökohtaisilla matkoilla hänen paras saavutuksensa oli neljäs sija 400 metrin vapaauinnissa, jossa hän hävisi sekunnin pronssin vieneelle Catharina Lagerbergille. Ilsa Konradsin veli John Konrads voitti Rooman kisoissa 1 500 metrin vapaauinnin olympiakultaa. ==Lähteet== * * Luokka:Australialaiset uimarit Luokka:Australialaiset olympiamitalistit Luokka:Vuonna 1944 syntyneet Luokka:Elävät henkilöt
Michael Schneider

Michael Schneider on saksalainen ohjaaja. Hän on ohjannut sarjoja Stolberg ja SOKO Köln. == Aiheesta muualla == *Michael Schneider Imdb:ssä Luokka:Saksalaiset ohjaajat Luokka:Televisio-ohjaajat Luokka:Syntymävuosi puuttuu Luokka:Elävät henkilöt
David Theile

David Theile (s. 17. tammikuuta 1938 Maryborough, Queensland, Australia) on entinen australialainen uimari ja olympiavoittaja. Theile voitti Melbournen 1956 olympialaisten 100 metrin selkäuinnissa kultaa ajalla 1.02,2, joka oli vain 0,1 sekuntia Gilbert Bozonin maailmanennätystä heikompi. Seuraavat vuodet hän keskittyi lääketieteen opintoihinsa mutta voitti Rooman 1960 olympialaisissa toistamiseen olympiakultaa 100 metrin selkäuinnissa, tällä kertaa loppuajalla 1.01,9. Lisäksi hän sai hopeaa 4 × 100 metrin sekauintiviestissä, joka oli ensimmäistä kertaa olympialaisten ohjelmassa. == Lähteet == * * === Viitteet === Luokka:Australialaiset uimarit Luokka:Australialaiset olympiavoittajat Luokka:Vuonna 1938 syntyneet Luokka:Elävät henkilöt
Onni Rantasalo

Oiva Onni Rantasalo (vuoteen 1906 Björni, 28. huhtikuuta 1883 Eura – 14. lokakuuta 1977 Yläne) oli suomalainen kansanedustaja, maanviljelysneuvos ja kartanonomistaja. Onni Rantasalo syntyi Eurassa. Hänen vanhempansa olivat Frans Fredrik Björni ja Henrika Wilhelmina Piipanoja. Perhe muutti Yläneelle Björnin ostettua Yläneenkartanon vuonna 1892Uudenkartanon kyläsuunnitelma. Onnista tuli Yläneenkartanon omistaja 1905, ja hän omisti kartanon kuolemaansa saakka. Onni Rantasalo opiskeli ylioppilaaksi ja kävi maanviljelyskoulua 1902. Hän muutti sukunimensä Björnistä Rantasaloksi vuonna 1906.Vapaamielistenklubi Rantasalo toimi valtion omistaman Yläneen Uudenkartanon tilanhoitajana vuosina 1910–1914. Hän oli perustamassa Yläneelle Osuuskauppaa ja Osuuskassaa, ja toimi osuuskassan hoitajana 20 vuotta. Onni Rantasalo valittiin itsenäisen Suomen ensimmäiseen eduskuntaan Turun eteläisestä vaalipiiristä 1. marraskuuta 1917 Suomalaisen puolueen (nykyisin Kansallinen Kokoomus) edustajana. Hän osallistui Perustuslakivaliokunnan ja Suuren valiokunnan työskentelyyn. Rantasalon edustajakausi päättyi 31. maaliskuuta 1919. Onni Rantasalo ja lääkäri Aili Matilda Andelin vihittiin avioliittoon 1953. Heille syntyi kaksi lasta. Onni Rantasalo osallistui aktiivisesti yhteiskunnalliseen toimintaan. Hän toimi puheenjohtajana seuraavissa luottamustehtävissä: Yläneen kuntakokous, Yläneen kunnanvaltuusto, Varsinais-Suomen osuuskassojen liiton johtokunta, Varsinais-Suomen maanviljelysseuran johtokunta, Savialueen maamieskoulun johtokunta, Lounais-Suomen osuusteurastamon hallintoneuvosto, Uuden Auran hallintoneuvosto, Varsinais-Suomen tuberkuloosipiirin kuntainliiton liittovaltuusto ja Varsinais-Suomen historiantutkimusyhdistyksen hallitus. Varapuheenjohtajana hän toimi Varsinais-Suomen kansallisliitossa, Pellervo-Seuran valtuuskunnassa ja Hankkijan Turun piirineuvostossa. Näiden lisäksi hän osallistui useiden yhdistysten hallintoelimiin. Onni Rantasalolle myönnettiin kunnallisneuvoksen arvonimi 1933 ja maanviljelysneuvoksen arvonimi 30. joulukuuta 1942. == Lähteet == * ===Viitteet=== Luokka:Maanviljelysneuvokset Luokka:Kansanedustajat Luokka:Kansallisen Kokoomuksen poliitikot Luokka:Yläneen kunnanvaltuutetut Luokka:Varsinais- Suomen vaalipiiri Luokka:Vuonna 1883 syntyneet Luokka:Vuonna 1977 kuolleet
William Mulliken

William Danforth ”Bill” Mulliken (27. elokuuta 1939 Urbana, Illinois – 17. heinäkuuta 2014) oli yhdysvaltalainen uimari ja olympiavoittaja. Mulliken voitti Rooman 1960 olympialaisten 200 metrin rintauinnissa kultaa ajalla 2.37,4. Ennen olympialaisia hänen ennätyksensä oli vain 2.40,9 mutta olympialaisissa hän ui välierien nopeimman ajan 2.37,2 ja voitti loppukilpailussa Japanin Yoshihiko Osakin 0,6 sekunnilla. Mulliken voitti urallaan 200 metrin rintauinnissa myös Pan-Amerikan kisojen kultaa Chicagossa 1959.Olympics at Sports-Reference.com == Lähteet == * * * Bill Mulliken Bio, Stats and Results Olympics at Sports-Reference.com ===Viitteet=== Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1939 syntyneet Luokka:Vuonna 2014 kuolleet
Loum

Loum on kaupunki Kamerunin länsiosassa Littoralin provinssissa. Vuonna 2001 siellä oli noin 141 400 asukasta.Maailman suurimmat kaupungit 06 Tilastokeskus Kaupunki sijaitsee Doualasta Nkongsambaan kulkevan valtatien varressa noin 80 km Doualasta. == Lähteet == Luokka:Kamerunin kaupungit
Michael Troy

Michael Francis ”Mike” Troy (3. lokakuuta 1940 Indianapolis, Indiana – 3. elokuuta 2019) oli yhdysvaltalainen uimari ja olympiavoittaja. Troy voitti Rooman kesäolympialaisten 1960 200 metrin perhosuinnissa kultaa maailmanennätysajalla 2.12,8. Hän paransi omissa nimissään ollutta maailmanennätystä 0,4 sekunnilla. Toisen kultamitalinsa hän saavutti 4 × 200 metrin vapaauintiviestissä, jossa hän ui kolmannen osuuden ja jossa Yhdysvallat teki uuden maailmanennätyksen 8.10,2. == Lähteet == * * === Viitteet === == Aiheesta muualla == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1940 syntyneet Luokka:Vuonna 2019 kuolleet
Nate McMillan

Nathaniel "Nate" McMillan (s. 3. elokuuta 1964 Raleigh, Pohjois-Carolina, Yhdysvallat) on yhdysvaltalainen koripalloilija ja koripallovalmentaja. Hän pelasi North Carolina State Universityn jälkeen ammattilaisena NBA:ssa vuosina 1986–1998. Hänen seuransa oli koko tuon ajan Seattle SuperSonics, joka vuonna 1999 jäädyttikin hänen pelipaitansa numeron (10). Myöhemmin McMillan on toiminut Seattle SuperSonicsin (2000–2005), Portland Trail Blazersin (2005–2012) ja Indiana Pacersin (vuodesta 2016) päävalmentajana. == Lähteet == * Nate McMillan pelaajana * Nate McMillan valmentajana Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1964 syntyneet Luokka:Elävät henkilöt
Kildebert III

Kildebert III (noin 678 – 23. huhtikuuta 711) oli frankkien valtakunnan kuningas 695–711 ja kuningas Teoderik III:n poika. Hänen hallintokautensa aikana valtaa käytti kuitenkin käytännössä major domus Pipin Heristalilainen . Kildebert vietti suurimman osan elämästään Oisen kuninkaallisella huvilalla. Kildebertiä seurasi valtaistuimella hänen poikansa Dagobert III. On myös mahdollista, että Klotar IV oli Kildebertin poika. == Katso myös == *Luettelo frankkien kuninkaista == Lähteet == Luokka:Frankkien kuninkaat Luokka:670-luvulla syntyneet Luokka:Vuonna 711 kuolleet
Lynn Burke

Lynn Edythe Burke (myöh. McConville, s. 22. maaliskuuta 1943 New York) on uransa lopettanut yhdysvaltalainen uimari ja olympiavoittaja. Burke voitti Rooman 1960 olympialaisten 100 metrin selkäuinnissa kultaa ajalla 1.09,3. Hän jäi vain 0,1 sekuntia ennen kisoja uimastaan maailmanennätyksestä. Hän sai kultamitalin myös 4 × 100 metrin sekauintiviestissä, jossa hän ui ensimmäisen osuuden parantaen samalla 100 metrin selkäuinnin maailmanennätyksen aikaan 1.09,0. Yhdysvaltain joukkueen loppuaika 4.41,1 oli myös uusi maailmanennätys tässä ensimmäistä kertaa olympialaisten ohjelmaan kuuluneessa lajissa. Joukkueen ankkurina ui Christina von Saltza, joka oli Burken ystävä ja harjoittelukumppani ja jonka vanhempien luona Burke asui. Heitä molempia valmensi George Haines. == Lähteet == * * * Lynn Burke Bio, Stats, and Results Olympics at Sports-Reference.com == Aiheesta muualla == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1943 syntyneet Luokka:Elävät henkilöt
Avan (Aragatsotn)

Avan (armeniaksi Ավան) on kuntatason yhteisö Aragatsotnin maakunnassa Armeniassa. Avanissa oli vuonna 2001 yhteensä 915 asukasta. ==Lähteet== Luokka:Armenian kunnat
Season of the Dead

Season of the Dead on yhdysvaltalaisen death metal -yhtye Necrophagian ensimmäinen pitkäsoitto, joka julkaistiin vuonna 1987. Albumi jäi yhtyeen ainoaksi täyspitkäksi ennen sen reunionia vuonna 1997. Omana aikanaan albumi oli hyvin vaikutusvaltainen death metal -piireissä.allmusic ((( Necrophagia > Biography ))) Red Stream julkaisi albumin uudelleen CD-muodossa 1990-luvun lopulla. Uudelleenjulkaisun kansi poikkesi hieman alkuperäisestä. == Kappaleet == # Season of the Dead – 03:45 # Forbidden Pleasure – 02:20 # Bleeding Torment – 04:50 # Insane for Blood – 03:10 # Reincarnation – 02:20 # Ancient Slumber – 05:15 # Mental Decay – 03:35 # Abomination – 04:31 # Terminal Vision – 04:30 # Painful Discharge – 03:10 # Beyond and Back – 04:10 Areadeath Productionsin uudelleenjulkaisi levyn lokakuussa 2007 kahden CD:n julkaisuna, mukana bonusraitoja. Ykkös-CD:llä oli bonuskappaleina vuonna 1986 nauhoitetun, julkaisemattoman EP:n kappaleet. # * Chainsaw Lust # * Intense Mutilation # * Return to Life # * Autopsy on the Living Dead Toisella CD:llä oli kappaleita Necrophagian vanhemmilta demoilta: Death is Fun: # * Autopsy on the Living Dead # Death is Fun # Communion of Death # Insane for Blood Autopsy on the Living Dead: # * Necrophagia # Vomit Rise from the Crypt: # * Rise from the Crypt # Kill... # Chainsaw Lust # Demonic Possession Power Through Darkness: # * Witchcraft # Power Through Darkness # Young Burial # Chainsaw Lust # Autopsy on the Living Dead Nightmare Continues: # * Intro / Abomination # Communion of Death # Young Burial # Black Apparition == Kokoonpano == * Killjoy – laulu * Larry Madison – kitara * Bill James – basso * Joe Blazer – rummut == Aiheesta muualla == * * == Lähteet == Luokka:Vuoden 1987 esikoisalbumit Luokka:Yhdysvaltalaiset death metal -albumit
Spencer Haywood

Spencer Haywood (s. 22. huhtikuuta 1949) on entinen yhdysvaltalainen koripalloilija. Hän pelasi ammattilaisena ABA:ssa ja NBA:ssa vuosina 1969–1983. Vuosina 1970–1975 seurana oli Seattle SuperSonics, joka vuonna 2007 jäädytti hänen pelipaitansa numeron (24).Sonics retire No. 24 worn by Haywood, Johnson Haywood voitti maajoukkueen pelaajana kultaa Méxicon kesäolympialaisissa 1968. Hän pelasi myöhemmin urallaan myös ulkomailla, Italiassa.NBA's first early entry wants his rightful place in history Haywood syntyi kymmenlapsiseen perheeseen Mississippissä. Hän osallistui neljään NBA:n tähdistöotteluun vuosina 1972–1975 ja voitti kauden 1979–1980 jälkeen Los Angeles Lakersin kanssa NBA-mestaruuden. Hän oli naimisissa somalailaissyntyisen mallin Imanin kanssa, kunnes pari erosi 1987. == Lähteet == * Basketball-reference.com: Spencer Haywood Statistics * NBA.com: Spencer Haywood Bio === Viitteet === Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1949 syntyneet Luokka:Elävät henkilöt
Carolyn Schuler

Carolyn Schuler (5. tammikuuta 1943 – 22. heinäkuuta 2024) oli yhdysvaltalainen uimari ja olympiavoittaja. Schuler voitti Rooman 1960 olympialaisten 100 metrin perhosuinnissa kultaa ajalla 1.09,5. Yhdysvaltain olympiakarsinnoissa hän oli hävinnyt 14-vuotiaalle Carolyn Woodille, mutta olympiafinaalissa tämä hörppäsi liikaa vettä ja keskeytti. Toisen kultamitalinsa Schuler sai 4 × 100 metrin sekauintiviestissä, jossa Yhdysvallat ui maailmanennätyksen 4.41,1. Laji oli ensimmäistä kertaa olympialaisten ohjelmassa. ==Lähteet== * * === Viitteet === Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1943 syntyneet Luokka:Vuonna 2024 kuolleet
Livenä vieraissa

__NOTOC__ Livenä vieraissa on The Voice -radioaseman kokoama kokoelma, joka julkaistiin 29. lokakuuta 2008. Kokoelmalevy sisältää kymmenen suomalaisen artistin versiot toisen artistin hittikappaleesta studiolivenä. Lisäksi toisella levyllä on mukana kunkin artistin studiolive-versio omasta hitistään. The Voice taltioi elokuussa viiden päivän aikana kymmenen musiikkivideota, jotka kuvattiin Helsingin Sompasaaressa, Sonic Pump -studiolla. Ohjauksesta vastasi Voicella muun muassa VIP Top-10 -ohjelmaa tekevä Kristian "Tortsu" Juuso. Mukaan kutsutut yhtyeet ja artistit saivat itse valita mistä kappaleesta tekevät omannäköisen versionsa. Levy sai jatkoa 6. toukokuuta 2009, kun The Voice julkaisi kokoelmasarjan toisen osan. Sillä esiintyvät muun muassa Sunrise Avenue, Waldo's People sekä Hanna Pakarinen. == Kappaleet == === CD 1 – Livenä vieraissa === # Herra Ylppö & Ihmiset: Rusketusraidat (alk.per. esittäjä: PMMP) # Olavi Uusivirta: Tunnoton (alk.per. esittäjä: Jenni Vartiainen) # Poets of the Fall: You Know My Name (alk.per. esittäjä: Chris Cornell) # Jonna Tervomaa: Missä lie kondiksessa (alk.per. esittäjä: First Edition) # Apulanta: Huomisen kyynel (alk.per. esittäjä: Iskias/Paul Oxley's Unit) # Happoradio: 12 apinaa (alk.per. esittäjä: Nylon Beat) # Negative: Karma Killer (alk.per. esittäjä: Robbie Williams) # 51koodia: Juppihippipunkkari (alk.per. esittäjä: Neljä Ruusua) # Uniklubi: Mun koti ei oo täällä (alk.per. esittäjä: Chisu) # Indica: Kersantti Karoliina (alk.per. esittäjä: Popeda) === CD 2 – Livenä === # Apulanta: Paha ihminen # Negative: Giving Up! # Happoradio: Puhu äänellä jonka kuulen # 51Koodia: Kauas # Indica: Valoissa # Uniklubi: Rakkaudesta hulluuteen # Poets of the Fall: Diamonds For Tears # Olavi Uusivirta: 6:06 # Jonna Tervomaa: Päästä yli # Herra Ylppö & Ihmiset: Porno == Arvostelut == * Dome.fi: Dome.fi: Levyarvio * Metropoli.net: Metropoli.net: Levyarvio == Lähteet == * Tune === Viitteet === Luokka:Vuoden 2008 kokoelma-albumit Luokka:Suomalaiset popalbumit
Carolyn Wood

Carolyn Wood (s. 18. joulukuuta 1945) on entinen yhdysvaltalainen uimari ja olympiavoittaja. Wood voitti 14-vuotiaana 100 metrin perhosuinnin Yhdysvaltain olympiakarsinnoissa 1960. Rooman olympialaisten loppukilpailussa hän veti keuhkoihinsa vettä, mikä sekoitti hänen uintinsa ja sai hänet keskeyttämään. Hän voitti kultaa 4 × 100 metrin vapaauintiviestissä, jossa hän kolmannella osuudella voitti Australian Lorraine Crappia 2,7 sekunnilla. Yhdysvallat ui maailmanennätyksen 4.08,9 ja jätti Australian hopealle ajalla 4.11,3. ==Lähteet== * * Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1945 syntyneet Luokka:Elävät henkilöt
Egyptinkoirankuonolepakko

Egyptinkoirankuonolepakko eli afrikanronkko (Rousettus egyptiacus) on keskikokoinen hedelmälepakko, jonka levinneisyysalue ulottuu Senegalista yli lähes koko Afrikan ja Etu-Aasian Pakistaniin asti. Sitä tavataan myös Kyproksella ja Turkissa. Nisäkäsnimistötoimikunnan ehdotus lajin uudeksi suomenkieliseksi nimeksi on ronkko. Egyptinkoirankuonolepakolla on suuret silmät ja koiranomainen pää. Sen ruumis on noin 13–15,5 cm pitkä, kyynärvarsi on 8–10 cm ja paino 90-170 g. Egyptinkoirankuonolepakot syövät hedelmien lisäksi myös siitepölyä ja mettä. Naaras saa 105–107 päivän kantoajan jälkeen yhden tai harvoin kaksi poikasta. Laji lisääntyy monilla seuduilla noin kaksi kertaa vuodessa. Toisin kuin muilla lepakoilla, egyptinkoirankuonolepakolla ja Rousettus-suvun kahdeksalla muulla lajilla on poikkeuksellinen kyky synnyttää äänisignaaleja värisyttämällä kieltään nopeasti suuontelossa tai oikeastaan maiskuttamalla äänekkäästi. Näin muodostuvan sointuvan, taajuudeltaan 6,5–100 kilohertsin äänen suurin intensiteetti on 12–18 kHz:n välillä. Ääntely ei ole ultraääntä, joten ihminen voi kuulla sen. == Lähteet == * === Viitteet === == Aiheesta muualla == *ITIS: Rousettus egyptiacus Luokka:Hedelmälepakot
Anita Lonsbrough

Anita Lonsbrough (s. 10. elokuuta 1941) on uransa lopettanut brittiläinen uimari ja olympiavoittaja. Lonsbrough voitti kultaa Rooman 1960 olympialaisten 200 metrin rintauinnissa maailmanennätysajalla 2.49,5. Kilpailua puolimatkassa kahdella sekunnilla johtanut, maailmanennätystä silloin vielä hallussaan pitänyt saksalainen Wiltrud Urselmann hävisi hänelle 0,5 sekuntia. Kaksi vuotta myöhemmin Leipzigissa Lonsbrough voitti samalla matkalla Euroopan mestaruuden. ==Lähteet== * * Luokka:Brittiläiset uimarit Luokka:Brittiläiset olympiavoittajat Luokka:Vuonna 1941 syntyneet Luokka:Elävät henkilöt
Beverly Hills kyttä 2

Beverly Hills kyttä 2 on Tony Scottin ohjaama toimintakomedia vuodelta 1987. Sen edeltäjä on Beverly Hills kyttä ja jatko-osa Beverly Hills kyttä 3. Elokuvan pääosassa on Eddie Murphy ja muissa keskeisissä rooleissa nähdään muun muassa Judge Reinhold ja John Ashton. == Juoni == Axel Foley (Eddie Murphy) lähtee taas Beverly Hillsiin moikkaamaan vanhoja tuttujaan, kunnes poliisipäällikkö Bogomilia ammutaan pahasti ja Axel haluaa kumppaneineen William "Billy" Rosewoodin (Judge Reinhold) ja John Taggartin (John Ashton) kanssa saada tekijät kiinni. Hän alkaa tutkia Bogomilin jäänyttä rikosjuttua ja pääsee aseiden salakuljetusliigan jäljille. == Rooliluettelo == == Lähteet == * http://www.imdb.com/title/tt0092644/ * http://www.telvis.fi/filmiopas/elokuvat/36118/beverly+hills+kytta+2/ Luokka:Vuoden 1987 yhdysvaltalaiset elokuvat Luokka:Beverly Hills kyttä -elokuvat Luokka:Tony Scottin ohjaamat elokuvat